CELEX: 32011D0745
Language: sl
Date: 2011-11-11 00:00:00
Title: 2011/745/: Sklep Komisije z dne 11. novembra 2011 o spremembi sklepov 2010/2/EU in 2011/278/EU v zvezi s sektorji in deli sektorjev, ki veljajo za izpostavljene visokemu tveganju premestitve emisij CO 2 (notificirano pod dokumentarno številko C(2011) 8017) Besedilo velja za EGP

17.11.2011   
            
            
               SL
            
            
               Uradni list Evropske unije
            
            
               L 299/9
            
         SKLEP KOMISIJE
   z dne 11. novembra 2011
   o spremembi sklepov 2010/2/EU in 2011/278/EU v zvezi s sektorji in deli sektorjev, ki veljajo za izpostavljene visokemu tveganju premestitve emisij CO2
   
   (notificirano pod dokumentarno številko C(2011) 8017)
   (Besedilo velja za EGP)
   (2011/745/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive 2003/87/ES Evropskega parlamenta in Sveta z dne 13. oktobra 2003 o vzpostavitvi sistema za trgovanje s pravicami do emisije toplogrednih plinov v Skupnosti in o spremembi Direktive Sveta 96/61/ES (1) ter zlasti člena 10a(1) in (13) Direktive,
   ob upoštevanju naslednjega:
   
               (1)
            
            
               Sklep Komisije 2010/2/EU (2) v skladu z Direktivo 2003/87/ES določa seznam sektorjev in delov sektorjev, ki veljajo za izpostavljene visokemu tveganju premestitve emisij CO2.
            
         
               (2)
            
            
               Sklep Komisije 2011/278/EU (3) določa prehodna pravila za usklajeno brezplačno dodelitev pravic do emisije na ravni Unije v skladu s členom 10a Direktive 2003/87/ES.
            
         
               (3)
            
            
               Komisija lahko v skladu z drugim pododstavkom člena 10a(13) Direktive 2003/87/ES vsako leto na seznam sektorjev in delov sektorjev, ki veljajo za izpostavljene visokemu tveganju premestitve emisij CO2, vključi nov sektor ali del sektorja. V analitičnem poročilu je treba dokazati, da zadevni sektor ali del sektorja po spremembi, ki znatno vpliva na delovanje sektorja ali dela sektorja, izpolnjuje merila iz odstavkov 14 do 17 člena 10a navedene direktive.
            
         
               (4)
            
            
               Komisija zaradi določitve sektorjev ali delov sektorjev, ki veljajo za izpostavljene visokemu tveganju premestitve emisij CO2, na ravni Unije oceni, kolikšna je verjetnost za zadevni sektor ali del sektorja, da na ustrezni ravni razčlenitve prenese neposredni strošek potrebnih pravic in posredne stroške višjih cen električne energije, ki so posledica izvajanja Direktive 2003/87/ES, na cene proizvodov brez večje izgube tržnega deleža na račun naprav zunaj Unije, ki so manj učinkovite glede emisij CO2. Te ocene morajo temeljiti na povprečni ceni ogljika v skladu z oceno učinka Komisije, ki spremlja sveženj izvedbenih ukrepov za cilje Unije o podnebnih spremembah in obnovljivi energiji za leto 2020, in če so razpoložljivi, na podatkih o trgovanju, proizvodnji in dodani vrednosti iz zadnjih treh let za posamezen sektor ali del sektorja.
            
         
               (5)
            
            
               Nekateri sektorji in deli sektorjev, kot na primer proizvodnja strešnikov in strešne opeke, ki zaradi časovnih omejitev ter omejene kakovosti in razpoložljivosti podatkov niso bili v celoti analizirani, niso bili dodani na seznam, objavljen v Prilogi k Sklepu 2010/2/EU.
            
         
               (6)
            
            
               Sektor „Proizvodnja strešnikov, opeke in gradbenih izdelkov iz žgane gline“ (koda NACE 2640) je bil leta 2010 ponovno ocenjen. Navedena kvalitativna ocena je pokazala težavne tržne strukture, kot na primer naraščajoči trg, zlasti uvozov iz držav s poceni delovno silo, čedalje večji mednarodni konkurenčni pritisk, znaten del proizvodnje v Uniji, ki jo izvajajo mala in srednje velika podjetja, in le skromne stopnje dobička v ocenjenih letih, v primerjavi z dodatnimi stroški CO2, ki omejujejo zmogljivost naprav za naložbe in zmanjšanje emisij. Glede na skupni vpliv navedenih dejavnikov bi moral ta sektor veljati za izpostavljenega visokemu tveganju premestitve emisij CO2.
            
         
               (7)
            
            
               Poleg tega se je dokazalo, da sektor „Proizvodnja soli“ (koda NACE 1440) izpolnjuje kvantitativna merila iz člena 10a(14) do (17) Direktive 2003/87/ES po tem, ko so bile opredeljene dodatne naprave iz tega sektorja v neodvisni evidenci transakcij Skupnosti (CITL), ki je bila najpomembnejši vir za izračun neposrednih stroškov pravic. Zato je navedeni sektor treba dodati na seznam sektorjev in delov sektorjev, ki veljajo za izpostavljene visokemu tveganju premestitve emisij CO2. Če se v CITL naprave uvrstijo v zadevni sektor, to nima nikakršnega vpliva na status drugih sektorjev ali delov sektorjev v smislu visokega tveganja premestitve emisij CO2.
            
         
               (8)
            
            
               Nekateri sektorji na ravni NACE 4 iz Sklepa 2010/2/EU, ki ne veljajo za izpostavljene visokemu tveganju premestitve emisij CO2, so bili razčlenjeni, med temi pa je bilo ocenjenih nekaj ustreznih delov sektorjev, katerih vpliv se je zaradi nekaterih njihovih posebnih in prepoznavnih značilnosti izkazal za bistveno drugačnega od preostanka sektorja. Kadar je zaključek te ocene tak, da je mogoče sektorje in dele sektorjev na podlagi posebnih značilnosti jasno razlikovati od drugih sektorjev in delov sektorjev in da poleg tega izpolnjujejo kvantitativna merila iz člena 10a(15) ali (16) Direktive 2003/87/ES, se jih lahko doda na seznam proizvodov, ki veljajo za izpostavljene visokemu tveganju premestitve CO2. Iz tega razloga se sektorji „Kakavova masa (brez dodanega sladkorja ali drugih sladil)“, „Kakavovo maslo, maščobe in olje“ ter „Kakav v prahu, ki ne vsebuje dodanega sladkorja ali drugih sladil“ dodajo na seznam.
            
         
               (9)
            
            
               Glede na to, da je nadaljnja analiza, ki jo zahteva drugi odstavek člena 1 Sklepa 2010/2/EU, že opravljena, se ta odstavek izbriše. Komisija ni našla dokazov o tolikšni intenzivnosti trgovanja, ki bi upravičila uvrstitev zadevnih sektorjev na seznam sektorjev in delov sektorjev, ki veljajo za izpostavljene visokemu tveganju premestitve CO2.
            
         
               (10)
            
            
               Sklepa 2010/2/EU in 2011/278/EU je zato treba ustrezno spremeniti.
            
         
               (11)
            
            
               Ukrepi iz tega sklepa so v skladu z mnenjem Odbora za podnebne spremembe –
            
         SPREJELA NASLEDNJI SKLEP:
   Člen 1
   Spremembe Sklepa 2010/2/EU
   Sklep 2010/2/EU se spremeni:
   
               1.
            
            
               v členu 1 se drugi odstavek črta;
            
         
               2.
            
            
               Priloga k Sklepu 2010/2/EU se spremeni v skladu s Prilogo I k temu sklepu.
            
         Člen 2
   Spremembe Priloge I k Sklepu 2011/278/EU
   Priloga I k Sklepu 2011/278/EU se spremeni v skladu s Prilogo II k temu sklepu.
   Člen 3
   Naslovniki
   Ta sklep je naslovljen na države članice.
   
      V Bruslju, 11. novembra 2011
      
         
            Za Komisijo
         
         Connie HEDEGAARD
         
            Članica Komisije
         
      
   
   
      (1)  UL L 275, 25.10.2003, str. 32.
   
      (2)  UL L 1, 5.1.2010, str. 10.
   
      (3)  UL L 130, 17.5.2011, str. 1.
   
      PRILOGA I
      Priloga k Sklepu 2010/2/EU se spremeni:
      
                  1.
               
               
                  V oddelku 1.2 se v razpredelnico doda naslednji vnos:
                  
                              Koda NACE
                           
                           
                              Opis
                           
                        
                              „1440
                           
                           
                              Proizvodnja soli“
                           
                        
            
                  2.
               
               
                  Oddelek 2 se spremeni:
                  
                              (a)
                           
                           
                              naslov se nadomesti z naslednjim:
                              „PREKO RAVNI NACE 4 NA PODLAGI KVANTITATIVNIH MERIL IZ ODSTAVKA 15 ALI 16 ČLENA 10a DIREKTIVE 2003/87/ES“;
                           
                        
                              (b)
                           
                           
                              za vnosom 155154 se dodajo naslednji vnosi:
                              
                                          Oznaka Prodcom
                                       
                                       
                                          Opis
                                       
                                    
                                          „15841100
                                       
                                       
                                          Kakavova masa (brez dodanega sladkorja ali drugih sladil)
                                       
                                    
                                          15841200
                                       
                                       
                                          Kakavovo maslo, mast in olje
                                       
                                    
                                          15841300
                                       
                                       
                                          Kakavov prah, ki ne vsebuje dodanega sladkorja ali drugih sladil“
                                       
                                    
                        
            
                  3.
               
               
                  V oddelku 3 se za vnosom 2416 vstavi naslednji vnos:
                  
                              Koda NACE
                           
                           
                              Opis
                           
                        
                              „2640
                           
                           
                              Proizvodnja strešnikov, opeke in gradbenih izdelkov iz žgane gline“
                           
                        
            
   
      PRILOGA II
      V Prilogi I k Sklepu 2011/278/EU se vnosi za referenčne vrednosti za proizvode „Fasadne opeke“, „Tlakovci“ in „Strešna opeka“ nadomestijo z naslednjimi:
      
         
                     Referenčna vrednost za proizvod
                  
                  
                     Opis zajetih proizvodov
                  
                  
                     Opis zajetih procesov in emisij (meje sistema)
                  
                  
                     Izpostavljenost premestitvi emisij CO2, kot jo določa Sklep Komisije 2010/2/EU za leti 2013 in 2014
                  
                  
                     Višina referenčne vrednosti
                     (pravice/t)
                  
               
                     „Fasadne opeke
                  
                  
                     Fasadne opeke z gostoto > 1 000 kg/m3, uporabljene v zidarstvu v skladu z EN 771-1, razen tlakovcev, klinker opeke in pomodrene fasadne opeke.
                  
                  
                     Zajeti so vsi procesi, neposredno ali posredno povezani s proizvodnimi procesi priprave surovin, mešanjem sestavin, oblikovanjem, sušenjem in žganjem izdelkov, zaključnimi procesi in čiščenjem dimnih plinov.
                  
                  
                     da
                  
                  
                     0,139
                  
               
                     Tlakovci
                  
                  
                     Opeka iz gline za tla v skladu z EN 1344.
                  
                  
                     Zajeti so vsi procesi, neposredno ali posredno povezani s proizvodnimi procesi priprave surovin, mešanjem sestavin, oblikovanjem, sušenjem in žganjem izdelkov, zaključnimi procesi in čiščenjem dimnih plinov.
                  
                  
                     da
                  
                  
                     0,192
                  
               
                     Strešna opeka
                  
                  
                     Strešna opeka iz gline, kot je opredeljena v EN 1304:2005, razen pomodrenih strešnih opek in dodatkov.
                  
                  
                     Zajeti so vsi procesi, neposredno ali posredno povezani s proizvodnimi procesi priprave surovin, mešanjem sestavin, oblikovanjem, sušenjem in žganjem izdelkov, zaključnimi procesi in čiščenjem dimnih plinov.
                  
                  
                     da
                  
                  
                     0,144“